Skip to main content ProQuest Toggle navigation Log in through your library to access more features My Research and Language Selection Help and support Document1 of 1 Full TextScholarly Journal Criza valorilor în postmodernitate şi consecinţele ei în artele vizuale Lucaci, Călin Journal of Humanistic and Social Studies; Arad Vol 1, Iss 1, (2010): 169-198 PDF Download PDF Copy Link Cite All Options Jump to: Full Text Abstract Details Full Text Translate Headnote Abstract: The cultural paradigm of postmodernism is contradictory especially because the model it proposes The enhancement of the artistic sphere assumed in postmodernism leads towards a self diminishment up to the point where these limits become inconsistent, voiding the concept of visual art The present paper researches the consequences of this visual arts crisis, that in specific circumstances, we must acknowledge, loses its visual aspect Keywords: postmodernism, visual art, antiart 1 Aspecte preliminare Prin definiţie, sintagma criza valorilor desemnează un moment critic în care se manifestă într-o formă acută o serie de contradicţii ce subminează temeiurile unei paradigme culturale Această manifestare este efectul vizibil al unei „boli" cronice ce afectează cultura şi, totodată, este şi semnul unor schimbări radicale Aşadar, sub aspect formal criza valorilor se constituie ca un raport de contradicţie între două moduri de fiinţare umană Oricare mod cultural de fiinţare umană este o stare de fapt ce ilustrează una dintre determinările cuprinse în conţinutul ideii de om, şi anume creativitatea Creativitatea exprimă acea capacitate specifică omului de a pune în mişcare istoria, conferind existenţei sale motivaţii, scopuri şi idealuri Or, prin cunoaştere şi creaţie timpul ca ritm natural „este ?scos din ţâţâni?" - cum se exprimă Constantin Noica şi astfel devenirea istorică intră în ritmul logic al timpului rostitor, care dă o altă măsură şi o altă ordine lucrurilor şi ideilor Analizând „deformările" timpului, Noica descoperă că timpul logic nu mai are proprietăţile timpului real descris de Aristotel în Fizica, adică „mai degrabă distrugător decât generator", ci posedă însuşirea conexiunii Prin urmare timpul logic, al punerii în rost a lumii, dă durata unui moment cultural, întrucât este „timpul desfăşurării necesare a unei operaţii sau creaţii (în lucruri sau în gândire)" Dar oare omul a abolit întru totul timpul real? Nu Nu şi nici nu poate, deoarece omul este o natură contradictorie Prin suflet se pare că el rămâne prins în rotirea timpului real, iar prin spirit se proiectează într-un timp logic, al deschiderii înspre viitor Noica ajunge la concluzia că obsesia viitorului ca stare de nelinişte metafizică este convertită în demers raţional şi creativ, care dă sens istoriei şi în acest fel omul poate ieşi din aşa-zisa împlinire a culturilor închise Deschiderea prin creaţie culturală, prin gândirea filosofică este adevărata devenire, şi anume devenirea întru fiinţă1 Propoziţiile ce descriu ideea de om şi transformarea conţinutului acestei noţiuni dau socoteală de categoriile ontologice şi de cele axiologice, de modul în care acestea subzistă în referenţialul existenţial Particularizată în concepţiile filosofice şi creaţiile literarartistice, ideea de om ilustrează sub forma operelor devenirea istorică De la Platon la Kant şi Heidegger sau de la Sofocle şi Fidias, Dante şi Leonardo da Vinci, Dostoievski şi Rodin avem panorama modalităţilor în care omul reflectă asupra propriei condiţii Se poate spune în acord cu Vianu, că „pentru om, umanismul este un program infinit"2 Acceptăm că în măsura în care s-a căutat pe sine, chiar dacă uneori s-a regăsit ca un derivat secund al imaginii divinităţii sau, dimpotrivă, al omului natural, căutarea este însăşi modul specific de a fi al omului, iar agenţii activi sunt filosofii şi artiştii Împărtăşim, aşadar, ideea lui Heidegger, şi anume că „gândirea aduce la împlinire raportul Fiinţei cu omul" Este vorba aici de gândirea ce se gândeşte pe sine, de forma pură a gândirii filosofice, deoarece „în gândire Fiinţa ajunge să vorbească Limba este locul de adăpost al Fiinţei În lăcaşul ei trăieşte omul Cei ce gândesc şi făuritorii de vers sunt veghetorii acestui adăpost"3 Decriptând propoziţiile sibilinice ale lui Heidegger, este posibil să înţelegem că în opera gândirii, fie că se exprimă sub forma reflecţiei filosofice, fie a creaţiei artistice, se petrece un inefabil proces, şi anume ca omul să fie potrivit esenţei sale el trebuie să acorde o valoare lumii Omul nu doar este o prezenţă, ci există într-un anumit mod, într-un mod cultural, adică „locul de adăpost al Fiinţei" - cu vorba filosofului Evident, acest loc are o determinare metafizică şi se constituie asemeni unei credinţe, adică presupune şi o organizare inteligibilă, chiar logică, dar şi o justificare axiologică Dacă ne afectează criza valorilor, atunci în mod necesar angajarea gândirii nu mai poate fi neutră, ci se angajează în sensul interogaţiei: ce trebuie să fie lumea omului? Motivaţia acestei întrebări este starea de fapt a oricărei culturi istorice ca mediu de activitate al filosofilor şi artiştilor Adică „prin lucrarea tuturor creatorilor - afirmă Tudor Vianu - prin tehnică şi prin artă, prin opere ştiinţifice şi prin instituţii, prin codificări şi prin ritualuri, ne înconjurăm cu un mediu axiologic condiţional, care restrânge cu mult libertatea noastră de a valorifica personal şi chiar pe aceea de a găsi valori noi"4 Aşadar, existenţa umană este condiţionată, iar producerea oricăror consecinţe accidentale provoacă crize resimţite la nivel individual iniţial şi apoi la nivel global Consecinţele sunt îndeosebi vizibile sub forma restricţiilor, mai exact a unor reprezentări privind libertatea de creaţie Ca să putem judeca obiectiv, nepărtinitor adică, acest fenomen de criză a valorilor, atunci ar trebui să ieşim din pielea personală şi să ne identificăm sub chipul abstractului şi anistoricului homo aestimans pe care-l teoretiza Heinrich Rickert Dar această ipostază presupune instituirea unui paradox al datoriei, respectiv concilierea până la armonie a comportamentului practic cu cel teoretic Aşadar, din această perspectivă neokantiană rezultă că libertatea omului este o valoare în sine că nu există condiţionarea unei paradigme culturale în care ar subzista diverse interese, motivaţii, prejudecăţi Mai mult, libertatea se manifestă ca valoare actuală în realizarea valorilor de întemeiere, adică adevărul, binele, frumosul, independent de variabilitatea culturii istorice Dacă libertatea este o idee regulativă, atunci şi libertatea creaţiei ar trebui să fie o formă de ipostaziere a unei necesităţi morale şi estetice Particularizând, ar însemna că pictorul x, în creaţia sa, se opune simplei posibilităţi de a concepe o compoziţie, un tablou, fie sub forma A, fie sub forma B sau întâmplător sub forma C Libertatea de creaţie este însă o valoare prin actualizarea sa sub forma operelor create, adică, putem spune, se ivesc sub soare obiecte noi, prin a căror prezenţă se induc semnificaţii noi privind existenţa umană, uneori în contradicţie cu cele admise prin tradiţie Inevitabil admitem polarizarea axiologică a lumii, încât am fi îndreptăţiţi să afirmăm că în măsura în care creează, concepe şi argumentează noi idei filosofice sau imaginează şi compune noi simboluri artistice, omul intră în conflict cu el însuşi În acest conflict al omului cu sine putem vorbi de decadenţă sau, dimpotrivă, de progres? Putem condamna epoci istorice, curente filosofice sau artistice? Putem elogia apoteotic personalităţi? Dacă am fi partizani, atunci nu ne-am putea identifica în homo aestimans Un răspuns ce ar putea fi generalizat îl dă Constantin Noica, atunci când se referă la deosebirea dintre presocratici şi marii clasici El susţine că „marii atenieni nu mai filosofează sub spectacolul universalei, dar simplei prefaceri a lumii, ci sub spectacolul unei lumi organizate, cea a valorilor şi a realităţilor morale sau de cunoaştere"5 Afirmaţia lui Noica vizează ideea de om, mai precis că specificul existenţei umane stă sub libertăţile, sub chipul valorilor ce organizează lumea Dar ce înseamnă a organiza lumea în raport de un referenţial axiologic? Subordonarea la trecut? Libertatea proiectării unui anume viitor? Dacă abordăm istoria din perspectiva conceptului de creaţie constatăm că seriile diferitelor opere filosofice, literar-artistice, arhitectonice etc configurează un anumit tip de cultură În acest sens, tipologia propusă de Ioan Biriş poate fi revelatoare Astfel, avem: a) culturi cu creativitate orientată predominant conservativ; b) culturi cu creativitate orientată axio-tradiţional; c) culturi cu creativitate orientată policentric şi d) culturi cu creativitate pragmatic-tradiţionalizatoare6 Cu această tipologie autorul nu vrea nicidecum să sugereze fragmentarea istoriei, caracterul insular al unor culturi Pe de altă parte, nici nu regăsim în această clasificare viziunea unor teoreticieni care afirmă o continuitate explicabilă prin relaţia cauză-efect, adică un curent filosofic sau artistic îşi are geneza în reacţia contrarie faţă de cel precedat în timp Ar fi pusă în joc referinţa unei psihologii infantile Dacă suntem consecvenţi, respectiv înţelegem că în baza noţiunii de creativitate clasificăm tipurile de cultură, atunci nu putem sub nici o formă să afirmăm o continuitate pe relaţia cauză - efect, adică nu putem susţine că originea artei renascentiste este reacţia faţă de arta gotică, iar barocul este reacţia la simplitatea clasică a Renaşterii Diferenţierea culturală trebuie înţeleasă în raport de conceptul de creaţie, care dă seama de originea acestor culturi Mai precis, orice operă expune proprietatea specifică omului de a crea, adică exprimă sensul ontologic al identităţii sau - cum afirmă Petre Botezatu - „enunţă ceva profund, persistenţa substanţei, existenţa lucrului, dincolo de vicisitudinile accidentelor"7 Creaţia generează valori şi opusul lor, dar crizele apar atunci şi numai atunci când creaţia nu este înţeleasă ca o ipostază a libertăţii, când nu exprimă deschiderea timpului logic, rostitor Şi atunci cât de legitimă este sintagma criza valorilor în postmodernism? Dacă este totuşi justificată, la ce anume se referă, la o „boală" a culturii sau, dimpotrivă, la depăşirea unei limite impuse ideologic, de o tradiţie culturală? Dacă există totuşi o criză a valorilor, ce anume diferenţiază postmodernismul de modernism şi ce anume asigură continuitatea dintre cele două moduri de fiinţare culturală a omului? Dacă există o criză a valorilor, în ce măsură este afectată identitatea artei? Etc Evident, dacă nu este, atunci totul cade în vorbărie fără sens, în absurd Ca să înţelegem în ce măsură putem vorbi de o criză a valorilor în postmodernism şi de anumite consecinţe în artele vizuale, este necesar în prealabil să surprindem ce anume determină conceptele de modernism şi, respectiv, postmodernism Totodată, care dintre notele ce alcătuiesc conţinutul celor două noţiuni sunt variabile? În ce constă sărăcirea sau îmbogăţirea celor două noţiuni? 2 Ce este modernitatea? Dintru bun început subliniez ambiguitatea termenului modernitate, deoarece desemnează în acelaşi timp o epocă anume, un tip de civilizaţie şi, totodată, o concepţie umanistă, ce are ca limită apoteotică ideea renascentistă că omul este „Deus in terris", (Marsilio Ficino), iar ca limită contrară ideea că umanismul este o himeră (Michel Foucault) Aşadar dacă vrem să răspundem la întrebarea ce constituie şi titlul acestui subcapitol constatăm un blocaj teoretic, adică o definiţie ar fi arbitrară şi contestabilă Sub noţiunea de modernitate avem o configuraţie morală şi spirituală, deoarece în sfera sa depistăm şi spiritul religios protestant şi spiritul ştiinţific experimental, astfel că raţionalismul devine ceva opus sieşi, adică o credinţă în progres Aşa se explică de ce astăzi viziunile filosofilor din Epoca Luminilor sunt un prilej de aspre critici 2 1 Precizări necesare Există un moment coerent al modernităţii, şi anume secolul Luminilor, când - afirmă Habermas - se poate vorbi de un proiect El are în vedere efortul concentrat al filosofilor şi artiştilor, în general al gânditorilor iluminişti „de a dezvolta ştiinţa obiectivă, moralitatea şi legea universală, precum şi arta autonomă conform logicii lor interioare"8 În esenţa sa, acest proiect presupunea promovarea raţiunii ca valoare de referinţă într-o întemeiere culturală, astfel încât în acest fel să se edifice Omul modern şi să se desăvârşească umanismul ca ideal Proiectul presupunea autonomia omului şi transformarea sa într-un Stăpân al naturii prin ştiinţă şi tehnică, ceea ce implica dezvrăjirea lumii, eliminarea misterului, deci laicizarea societăţii Omul, în proiecţie iluministă, avea caracteristicile vechilor zei, adică se considera că poate deveni atotputernic şi omniscient „Acest luminism este legat de critica religiei - consideră Gadamer - iar faptul că stă sub semnul ştiinţei implică relaţia pragmatică a ştiinţei cu fericirea omenirii, sănătatea, filantropia, eliminarea suferinţei şi a mizeriei Luminismul acesta promite un alt ajutor decât consolarea oferită de Biserică"9 Prin ştiinţă, în general prin cultură, au fost inventate noi speranţe şi noi idealuri Acum este descoperit individul, deci este valorizat omul creator, şi ca atare sunt experimentate forme de organizare a ştiinţei Ştiinţa şi cultura devin factori ai progresului social În această perioadă a început să se afirme „un cult aproape religios al artei Acest cult a creat instituţiile de cultură ale aşa-numitei vieţi culturale orăşeneşti" Au fost construite teatre şi muzee, săli de concerte, adică sub aspect social se „transformă cultura într-o misiune"10 Spiritul modernismului s-a extins până în secolul al XX-lea, concretizându-se în ceea ce s-a numit revoluţie ştiinţifică şi în conştiinţa omului de ştiinţă că poate manipula însăşi viaţa şi moartea Reflectând asupra istoriei ştiinţei, a modului în care visul iluminist a devenit realitate, a făcut loc scepticismului şi criticilor neiertătoare Astăzi „există suspiciunea că proiectul iluminismului era sortit să se întoarcă împotriva propriilor idei şi să transforme cursa pentru emanciparea umană într-un sistem universal de opresiune în numele eliberării umanităţii"11 Această idee - arată Harvey - a fost promovată de filosofii şcolii de la Frankfurt şi îşi are premisa în substratul dominaţiei şi opresiunii regimurilor marxist şi stalinist, idee paradoxală, desigur discutabilă Esenţa filosofiei iluministe poate fi redată printr-o teză ce afirmă că raţionalitatea, dezvoltarea ştiinţei şi culturii având ca referinţă axiologică binele, adică spiritul modernităţii este în slujba omului Ei bine, interpretarea lui Adorno şi Horkheimer privind consecinţele modernităţii în secolul al XX-lea ia în răspăr logica, adică faptul că adevărul ar implica falsul Prin urmare, credinţa în raţiune ar genera în planul practicii istorice evenimente (revoluţii, războaie) eminamente iraţionale Dincolo de accidentele istoriei, proiectul iluminist - miezul modernităţii - nu poate fi abandonat, acesta fiind susţinut astăzi bunăoară de Habermas Cultul pentru raţiune, care părea să înlocuiască religia, trebuie analizat în relaţie cu teza perfectibilităţii omului Aşa se explică de ce „omul luminilor" a devenit mai degrabă un mit decât produsul raţional al unei antropologii filosofice Orgoliul umanist al Renaşterii exprimat în operele genialilor artişti şi sintetizat în formula lui Marsilio Ficino, amintită la început, şi anume omul este Deus in terris, devine program, astfel că referinţa divină este eliminată Se credea că omul poate trăi în lume ca exclusiv stăpân, o lume potenţată în dezvoltarea sa doar de gândirea sa Dar când raportarea omului la sine a devenit o temă filosofică stabilă, atunci au apărut problemele Mai exact, ideea de om, care trebuia să fie referinţa practicii culturale, respectiv ceea ce dă „chip" şi „asemănare" indivizilor umani s-a dovedit a avea un caracter ambiguu „Omul şi-a creat o împărăţie a libertăţii - cum descrie Hegel situaţia - situând pe Dumnezeu în afara acestei împărăţii; astfel aceasta este împărăţia adevărului finit" Finitul desemnează aici forma subiectivă, iar prin urmare raţiunea visează doar ceea ce este „cunoaştere finită şi cunoaştere despre finit"12 Speculaţia metafizică este eliminată şi este afirmat în schimb concretul Dar concretul este de domeniul accidentului şi, deci, conţinutul ideii de om se constituie din acele note ce sunt legitime doar în raport de un context cultural Dar aşa s-a lărgit şi sfera ideii de om René Descartes, iniţiatorul filosofiei moderne, afirmă un om prin excelenţă raţional, al cărui chip poate fi perceput prin intermediul teoriei ideilor înnăscute Este tipul omului universal, animat de ideea nobilă a unei ştiinţe absolute - mathesis universalis Contemporan cu Descartes, Thomas Hobbes afirmă un alt „chip" al omului, eminamente iraţional După el, caracteristicile societăţii de atunci, adică individualismul, concurenţa, anarhia etc , se regăsesc în om, determinându-i esenţa ca homo homini lupus (omul este lup faţă de alt om) Raţionalismul şi optimismul, speranţele şi aşteptările legate de progresul ştiinţei cultivate de iluminism sunt contrazise şi de Jean Jacques Rousseau Raportându-se critic la societatea contemporană, el idealizează starea naturală în care oamenii ar fi fost liberi Aşadar el opune omului luminilor pe bunul sălbatic Tot în această perioadă, Immanuel Kant evidenţiază limitele gândirii raţionale, iar Friedrich Nietzsche a respins pur şi simplu filosofia raţionalistă, pronunţându-se pentru revizuirea tuturor valorilor tradiţionale Pentru Nietzsche ieşirea din criza societăţii moderne este posibilă doar prin apariţia supraomului, prin constituirea unei elite deasupra oricărei distincţii dintre bine şi rău Opera poate fi considerată un epitaf la mormântul omului luminilor „Întreaga imagistică a iluminismului cu privire la civilizaţie, raţionament, drepturi universale şi moralitate era nulă"13 Se pare că proiectul iluminist, modernitatea şi cultul religios pentru raţiune nu este altceva decât o reacţie teoretică faţă de o realitate socială şi politică dominată de dezordine şi anarhie Metaforic putem spune că omul luminilor este chipul ideal, un fel de icoană făcătoare de minuni, menită să-i vindece pe indivizi de disperare şi alienare Dar ce este oare ideea de om dacă nu o invenţie, o creaţie ce îşi are resursele în distrugere şi reconstrucţie? 2 2 Regimul estetic al modernităţii S-ar părea, după cum sugerează David Harvey, că eroul modernităţii este Faust Personajul lui Goethe este cel care întruchipează drama unei vieţi dilematice, marcată de creaţie, de distrugere şi reconstrucţie Cheia cunoaşterii pe care o râvneşte este la Mefisto, astfel că totul se transformă într-o rătăcire Or, în acest sens adjectivul faustic poate deveni o noţiune-metaforă care să sugereze caracterul contradictoriu al modernităţii, trecerea într-un mod aproape conflictual de la un stil de creaţie în artă la un alt stil sau de la un curent la alt curent Dacă analiza istoriei confirmă că epoca modernă are un regim estetic caracterizat prin contradicţii, atunci unitatea configuraţiei morale şi spirituale şi ideologia iluministă sunt mai degrabă idealuri spre care au năzuit gânditorii şi artiştii De altfel, spiritul modernităţii a apărut ca o reacţie împotriva acelor factori conservatori care au căutat să impună creaţiei artistice dogme, canoane şi norme prestabilite Numai că acest spirit al libertăţii de creaţie, manifestându-se excesiv, s-a transformat uneori în opusul său, în modă şi chiar impostură Originalitatea cu orice preţ a declanşat seria -ismelor la sfârşitul secolului al XIX-lea Or, această reacţie în lanţ, cu exagerările din secolul al XX-lea, care au generat şi marea întrebare, şi anume dacă artiştii nu s-au înstrăinat de însăşi identitatea lor, au prefigurat postmodernismul şi ideologia diferenţei, a fragmentarului Anterior am afirmat că modernitatea poate fi definită prin credinţa în raţiune şi prin cultul aproape religios pentru artă Desigur, nu se pot nega aceste aspecte, numai că a fi modern, adică original şi în spiritul epocii, înseamnă totodată a da creaţiei artistice o identitate ce se constituie prin diferenţă faţă de altă epocă istorică şi nicidecum prin continuitate, prin afiliere la tradiţie Identitatea în artă, datorită creaţiei individuale care, aşa cum sublinia Kant, este o ipostază a libertăţii artistului de geniu, nu se confundă cu identitatea logică Mai precis, identitatea în artă poate fi analizată până la un punct cu instrumentul logic, aplicând noţiunile aristotelice de identitate-specie şi identitate-gen, noţiuni ce permit constituirea teoriei artei, a istoriei sale Este adevărat că fiecare operă de artă este o existenţă individuală, dar tot la fel de adevărat este şi raţionamentul ipotetic al lui Aristotel Şi anume: „Dacă n-ar mai exista nimic în afară de ceea ce e individual, nu ar mai exista ceva ce ar fi gândit, ci numai lucruri sensibile, care n-ar putea constitui obiectul nici unei ştiinţe, afară numai dacă admitem că ştiinţa se reduce la senzaţie"14 Or, în afara picturilor lui Velazquez, Poussin ori Ingres, a sculpturilor lui Rodin sau Brâncuşi există şi ceva ce este gândit sub forma teoriilor estetice Istoria esteticii este istoria ideilor despre artă, a acelor idei care subzistă în tablouri ori statui ca obiecte materiale şi le conferă identitatea de operă de artă Numai şi numai prin exerciţiul gândirii descoperim semnificaţiile pe care le poartă cu sine lucrarea lui Brâncuşi „Pasăre în zbor", altfel am considera-o, la fel ca vameşii americani, un simplu obiect industrial Aşadar, este absolut necesar să avem în vedere raportul dintre „producţia" artistică şi reflecţia teoretică La debutul modernităţii „reflecţii despre frumos şi artă au făcut şi filosofii, deşi relativ puţine, deoarece estetica era privită de ei în secolul al XVII-lea ca o chestiune de gust personal şi nu ca o ştiinţă" Reflecţiile despre artă s-au conturat în „două sisteme estetice paralele, cele oficiale şi cele de curte, les classiques et les précieux"15 Este începutul constituirii esteticii, a teoriilor ce trebuiau să legitimeze creaţiile artiştilor şi să evidenţieze spiritul epocii Acest „conflict" al gusturilor este ilustrat excelent de ceea ce numim artă barocă Însuşi termenul baroc s-a ivit într-un fel de ceaţă etimologică „Nu e clar dacă acest cuvânt derivă dintr-un nume iberic al unor perle de formă neregulată, dintr-un cuvânt latinesc denumind un silogism incorect sau dintr-o expresie italienească pentru şarlatanie"16 Această „viziune artistică", încurajată de mişcarea contrareformei, este o reacţie împotriva unor canoane ascetice promovate de Reformă În acest fel, prin bogăţia luxuriantă a decoraţiilor din edificiile religioase Biserica romanocatolică spera să atragă masele de credincioşi Estetica barocului, opusă esteticii renascentiste ce cultiva armonia şi echilibrul între raţiune şi trăirile afective, deschide epoca modernă afirmând că sentimentul iubirii, este fundamental legat de frumos la fel ca şi ideea de raţiune Obiectivitatea esteticii clasice este treptat ocultată de o estetică a subiectivităţii Exuberanţa barocului se împlineşte în secolul al XVIII-lea în stilul rococo, un stil aristocratic, dar care indirect descrie decadenţa şi sfârşitul unei clase sociale Şi totuşi, frenezia imaginaţiei deschide lumea, astfel că raţionalismul devine o lumină, o sursă a cunoaşterii nu numai pentru rarele spirite alese, ci pentru societate, pentru clasa de mijloc - burghezia Enciclopedia, apărută sub redacţia lui Denis Diderot este rodul ideii că raţiunea este o facultate mentală ce poate fi cultivată de oricine „Filosofia iluminismului nu a rămas, totuşi, necontestată, iar elementele de iraţionalism apar în mişcările ce prefigurează romantismul veacului al XIX-lea" În această perioadă Faust şi Prometeu semnifică „fiinţe umane independente, care desfid zeii convenţionalismului şi aspiră la o gamă largă de trăiri lăuntrice şi exterioare, chiar de ar trebui să le plătească printr-o veşnicie de chin"17 Aceşti „eroi" deschid calea înţelegerii creaţiei în artă în raport de noţiunea de geniu Kant defineşte geniul ca fiind „natura din subiect", care „prescrie reguli artei", astfel că „arta frumoasă nu este posibilă decât ca produs al geniului" Regulile prescrise sunt o formă de ipostaziere a libertăţii, a capacităţii de creaţie Prin urmare, geniul se sustrage analizei şi autoanalizei raţionale, manifestându-se numai asemenea unui principiu generator de existenţă18 La Schopenhauer geniul alunecă înspre iraţional, înspre o formă de „maladie metafizică" - ca să preiau expresia lui Noica Geniul este închis într-o însingurare de neînţeles, iar operele sale sunt percepute ca „un apogeu sau ca un produs pur al existenţei" De aceea, când le contemplăm, inima noastră jubilează, căci în acest caz ne simţim înălţaţi din atmosfera terestră, apăsătoare, a nevoilor imediate"19 Într-o pendulare între raţionalism şi iraţionalism teoriile estetice ale modernităţii au fost umbra experimentelor artistice Fără a intra în detalii, consemnăm că secolul al XX-lea, în mare aparţinând modernităţii, nu pare să mai cultive cu obstinaţie cultul pentru raţionalitate În prima jumătate a secolului, marcată de războaie, revoluţii, răsturnări sociale, de tragice experienţe politice, contingente de „tineri furioşi" forţează liniile artei Se poate spune că ideea de artă pare să fie golită de acele raţiuni ce asigurau o minimală unitate în perspectiva istoriei producţiei artistice şi, de asemenea, a teoriilor estetice Seria „-ismelor" şi nenumăratele răzvrătiri schismatice au ridicat serioase semne de întrebare privind identitatea ca principiu de construcţie a teoriilor despre artă Impresionismul, dadaismul, expresionismul, suprarealismul, futurismul, suprematismul etc , prin artiştii şi operele lor, au impus principiul diferenţei, prefigurând ceea ce filosofii au numit postmodernism În mod straniu, acum în artă sunt asimilate procedee din ştiinţă şi din tehnică, până la utilizarea computerului, ori creaţia artistică capătă valenţe în care apare normală situaţia în care ideea unei opere artistice este valabilă chiar şi în lipsa obiectului artistic 3 Postmodernitatea şi vocaţia nihilistă În raport de idealul dat de credinţa în raţiune, de programul umanist al iluminismului, cu prelungiri de slab ecou până în contemporaneitate, postmodernitatea se afişează deschis ca o ruptură în ordinea ideilor Mulţi filosofi au făcut o adevărată obsesie din analiza schimbării totale de paradigmă a ordinii sociale şi a viziunii culturale, mai mult, de legitimarea unui nou mod de a gândi şi de a interpreta cultura şi creaţia artistică Evident, există o criză resimţită acut, deşi unii filosofi, între care Habermas, mai cred în programul modernităţii Totuşi „noile filosofii" obligă la revizuirea aparatului epistemologic, îndeosebi a venerabilei noţiuni care este raţionalitatea Disputa între nostalgicii modernităţii şi criticii nemiloşi ai acesteia are un caracter dilematic relativ la conceptul de raţionalitate Astfel, Andrei Marga consideră că trebuie să ne întrebăm asupra celor două alternative, adică: „lărgirea raţionalităţii sau părăsirea ei? Aceasta este cu adevărat întrebarea cheie ce nutreşte confruntarea actuală dintre modernism şi postmodernism"20 O propunere este cea a lui Gianni Vatimo, şi anume înlocuirea vechii noţiuni cu alta, respectiv gândirea slabă Analog, s-ar putea propune pentru creaţia artistică noţiunea de artă slabă, care ar da socoteală de lărgirea inimaginabilă a sferei tradiţionale a noţiuni de artă, includerea acelor „obiecte" concepute de pictori care sunt lipsite de imagine Aceste aspecte stranii le vom avea în vedere în ultima secţiune a studiului 3 1 Viziunea postmodernista Sfârşitul modernităţii, aşa cum l-au interpretat filosofii, trebuie înţeles ca un moment în care modelul cultural european fixat de tradiţie este contestat chiar din interior, de acei gânditori şi artişti care au ca ideal originalitatea, deci detaşarea şi diferenţierea de trecut Se manifestă acum credinţa că orientarea oricărui program de cercetare şi creaţie trebuie să fie viitorul şi nicidecum trecutul Trecutul şi tradiţia nu pot fi justificate ca valori Această expansiune culturală înspre un viitor rupt de tradiţie are multiple consecinţe, iar în acest context ne interesează aici una, şi anume perceperea de către mulţi oameni a instaurării unei insecurităţi ontologice şi o criză a identităţii şi reprezentării subiectului Poate că dinamica socială, îndeosebi dată de posibilitatea transformării a oricărui produs ştiinţific, tehnic sau artistic în marfă, a generat mutaţii stranii, ca de exemplu substituirea realităţii cu un surogat, cu simulacre de realitate Într-o societate a simulacrului „subiectivitatea postmodernă se exprimă ca drept la diferenţă, la variaţie şi la metamorfoză"21, astfel că omul contemporan, mediul său familiar sunt percepute ca imitaţii idealizate Deşi diferenţa dintre real şi imaginar pare că se şterge, se afirmă că „ideologia postmodernistă se prezintă ca singurul mijloc de recuperare a filosofiei subiectului"22 Ei bine, „recuperarea" aceasta poate fi interpretată şi ca o formă de înstrăinare, deoarece i se cere omului să renunţe şi la identitatea dată de apartenenţa la o naţiune sau o tradiţie culturală, astfel că nu trebuie să ne mire când Harlem Desir spune: „realitatea referinţelor noastre este un metisaj cultural "23 Prin urmare, problematica relaţiei identităţii şi a diferenţei este deosebit de actuală în contextul analizei crizei din cultură şi a consecinţelor vizibile în artele plastice Criza valorilor, a culturii în general, a generat în filosofie o înlocuire a termenilor polari subiect - obiect cu o simulare de raport, şi anume acela dintre subiect şi imaginea subiectului Imaginea şi grija pentru modul de cosmetizare a acesteia a devenit temă politică şi o nouă formă de ideologie Centrarea pe ceea ce doar impropriu putem numi noţiunea de imagine a subiectului a contribuit din plin la criza raţiunii şi a tradiţiei cultivată în epoca modernă Acest context nou, prin excelenţă de factură nihilistă a favorizat bazele reconsiderării şi reconstrucţiei discursului filosofic şi, implicit, cultivă ideea că modalităţile ontologice axate pe obiect şi pe subiect sunt anacronice În acest spaţiul al negaţiei se remarcă Michel Foucault, Gilles Deleuze, Jean-Francois Lyotard şi alţi apostoli ai postmodernismului Se pune întrebarea: ce este acest discurs rebel şi nihilist în cazul filosofilor consideraţi postmodernişti? Este expresia unui spirit de frondă sau o formă de înstrăinare? S-ar părea că filosofii amintiţi nu caută esenţialul, ci elementul efemer, dar şocant „Elementul" nu mai este solidar cu o „ontologie a fiinţei", cu ideea unei unităţi existenţiale, ci cu întâmplările unei istorii, cu jocul capricios al hazardului Această istorie în viziune plastică este un colaj de fapte şi evenimente disparate, un fel de comedie, uneori cu accente groteşti Pe scena acestui teatru bizar, bine asortat cu idei şi trăiri afective, teatru ce poate fi identificat inclusiv în paginile unor cărţi de filozofie, mai cu seamă la Michel Foucault „apar şi dispar imaginile succesive ale ceea ce noi numim, din comoditate, adevărul"24 „Istoriile" pe care le scrie Foucault au o tematică stranie, parcă de inspiraţie demonică, dar care totuşi nu este ruptă de ceea ce numim omenesc Astfel, Istoria nebuniei este o rescriere a istoriei din „bucăţi", din percepţiile culturale ale nebuniei în diverse epoci Numai că această operă nu este o privire asupra trecutului, ci a prezentului culturii occidentale, evidenţiind indirect marile rupturi prin care se constituie paradigmele clasicismului şi modernismului Odată cu modernismul intră în scenă şi omul, iar cu el şi umanismul pe care îl condamnă cu vehemenţă Pentru el omul nu este „decât o ruptură în ordinea lucrurilor", un accident care a făcut posibile „toate himerele noilor umanisme" Omul este „o invenţie recentă" şi „o simplă cută în cunoaşterea noastră, care va dispărea de îndată ce această cunoaştere va dobândi o formă nouă "25 El aplică o analiză critică umanismului şi în Survetter et punir (A supraveghea şi a pedepsi) şi în Histoire de la sexualite (Istoria sexualităţii), dezvăluind un anumit mod de autoflagelare şi de autoreprimare a omului occidental Din aceste analize reiese că întotdeauna raţiunea a fost prizoniera unor limite fixate de o anumită ideologie care susţine cultura unei epoci Aceste limite nu poate fi depăşite decât într-un mod brutal, răsturnând ordinea dictatorială Aşa se explică atitudinea rebelă a lui Foucault şi critica oricărei forme de exercitare coercitivă asupra omului, fie poliţienească, fie simbolică „Istoriile" sale nu mai sună, crede el, oficial şi fals, limbajul nu este de lemn, ci induc acel scepticism sănătos faţă de idealurile sociale şi politice, de credinţa într-un sens al istoriei Filosofia practicată de Foucault este o particularizare a expresiei postmoderniste, deoarece „sfârşitul modernităţii nu înseamnă că nu mai au loc evenimente - arată Gianni Vattimo -, ci că evenimentul nu mai e considerat ca având loc pe o linie unitară a istoriei gândite ca progres unic; nu există o istorie unitară şi deci ceva cum ar fi progresul; deci nu mai există modernitatea" Unitatea o dădea Europa, dar astăzi lumea s-a lărgit, iar globalizarea implică şi deschidere, recunoaşterea demnităţii şi a altor culturi şi valori Prin urmare, postmodernitatea „este epoca unei gândiri nu atât fragmentare, cât a pluralităţii", dar această trecere „e o formă de slăbire", aparentă însă susţine filosoful italian „Aceste sfârşituri nu sunt nişte decese după care să ţii doliu, ci nişte eliberări Multiplicarea interpretărilor nu înseamnă că nu mai există religie, ci e o eliberare a unei pluralităţi de forme de viaţă între care putem să alegem sau pe care le putem face să convieţuiască, cum de fapt se întâmplă"26 După al Doilea Război Mondial societatea occidentală devine de consum, exercită o presiune deosebită asupra creaţiei culturale, impunând până şi transformarea ideilor în mărfuri şi a exerciţiului filosofic în spectacol, care este tot o formă de consum Astfel, Gilles Deleuze, lansând întrebarea qu'est-ce que la philosophie? dă un răspuns şocant Fără a intra prea mult în detaliu aduc în discuţie un exemplu întru totul caracteristic perioadei Astfel, se consideră că reamplasarea Criticii printr-o ofertă promoţională comercială nu este un gest care să afecteze filosofía, deoarece „simulacrul şi simularea unui pachet de tăiţei a devenit conceptul adevărat şi prezentatorul produsului, comerciantul operei de artă a devenit filosoful, personajul-concept sau artistul" Pentru a înţelege specificul postmodernismului, încadrarea sa în istorie, Gilles Deleuze propune şi o periodizare, şi anume: a) etapa unei enciclopedii universale a conceptului; b) etapa pedagogică, proprie postkantianismului, căreia îi datorăm analiza condiţiilor de creaţie şi care poate împiedica decăderea filosofiei şi c) etapa comerţului profesionist, un „dezastru absolut pentru gândire , dar care reprezintă în sine beneficiile sociale din punct de vedere a capitalismului universal"27 Există în filozofia contemporană o preocupare pentru conceptul de postmodenism, deoarece acest concept dă seama de modalitatea creaţiei şi a discursului în literatură, în artele plastice, în arhitectură, în ştiinţă şi în reflecţia filozofică Interesul teoreticienilor pentru postmodernism este însă împlinit în lucrări ce trădează într-un fel tradiţia filosofică, aspect surprins de Daniel Corbu, adică lumea postmodernă „este în viziunea celor mai ascultaţi teoreticieni, una epidermică, flexibilă şi plină de artificii, superficială"28 Abordarea teoretică este fundamentată pe ceea ce Gianni Vattimo numeşte gândirea slabă Acest concept ar putea rezolva legitimarea acestei direcţii din filosofia contemporană, şi anume gândirea diferenţei Ceea ce caracterizează filosofia sfârşitului de secol XX şi începutul secolului XXI, deci ceea ce numim astăzi cultura sau mişcarea postmodernităţii este marea diferenţiere de păreri, chiar o ideologie a fragmentarului Astfel, Gianni Vattimo poate vorbi de o ontologie slabă pe marginea precursorilor Nietzsche, Heidegger, a hermeneuţilor Gadamer şi Rorty Alături de Vattimo în încercarea de a legitima filosofia contemporană noi modele ale cunoaşterii, amintesc aici şi pe Jean-François Lyotard Aceşti câţiva gânditori menţionaţi, cu toate divergenţele de metodă în detalii, au în comun ideea că epoca modernităţii s-a încheiat şi că dimensiunile noii lumi sunt puse în alt tipar, în alte concepte fundamentale Astfel conceptele de realitate, istorie, valoare, gândire, artă se modifică esenţial şi o dată cu ele, omul însuşi Aceste aspecte subzistă în conceptul lui Gianni Vattimo de gândire slabă şi, implicit, circumstanţele crizei dialectice Subiectul nu mai poate avea pretenţia de spirit absolut, adică în urma acestei „slăbiri", el intră în mişcarea istoriei şi se localizează, devine contextual şi efemer, o entitate „care îşi dizolvă a sa prezenţă-absenţă în reţelele unei societăţi transformate din ce în ce mai mult într-un foarte sensibil organism de comunicare"29 Vattimo aduce în discuţie câteva din momentele ce se fac simţite în ontologia heideggeriană tocmai pentru a arăta sensul slăbirii fiinţei şi posibilitatea direcţiei unei noi ontologii, aceea a slăbirii El consideră că ştiinţa modernă contribuie la un „destin general de slăbire a fiinţei" Verdictul lui Nietzsche dat modernităţii, acela al „morţii lui Dumnezeu", sau al crizei tuturor valorilor ne face să înţelegem că el aduce modernităţii o critică vehementă, moment pe care Gianni Vattimo îl numeşte modernitate târzie sau chiar sfârşit al modernităţii Pentru Vattimo sfârşitul modernităţii - aşa cum reiese din lucrarea Sfârşitul modernităţii - nu înseamnă că nu mai au loc evenimente, ci că evenimentul nu mai este considerat ca având loc pe o linie unitară a istoriei gândite ca proces unitar Astfel, sfârşitul modernităţii este împlinit, postmodernitatea fiind o gândire a pluralităţii, adică o formă de slăbire a gândirii Un alt aspect al gândirii lui Gianni Vattimo este relaţia cu tradiţia Se înţelege, tot de la Nietzsche plecând, datorită caracterului critic care se aduce lumii înseşi, că modernitatea intră în conflict cu tradiţia, deoarece tradiţia ca formă de gândire forte, ca metafizică veritabila - cum o numeşte Gadamer în Adevăr şi metodă - apără vechile valori, în comparaţie cu atitudinea critică a gândirii noi, ce se vrea a fi o gândire slabă, care critică până şi modernitatea târzie sau postmodernitatea, făcând din ea temă de reflexie Tradiţia nu mai prezintă un interes, şi nici valoare prin ea însăşi nu mai are, ci este privită din perspectiva viitorului Vattimo ne arată că importanţa ideilor filosofice ale unor gânditori ca Nietzsche şi Heidegger constă în faptul „că ne oferă instrumente pentru a înţelege sensul emancipativ al sfârşitului modernităţii şi al ideii despre istorie"30 Aşa cum am amintit şi mai sus, pentru Nietzsche, imaginea unei realităţi, ordonate raţional pe baza unui temei (imagine pe care metafizica şi-a făcut-o întotdeauna despre lume), e numai un mit Vattimo consideră că negarea Dumnezeului moralei poate fi citită şi în sensul negării Dumnezeului filosofilor, al metafizicii Dumnezeul filosofilor a murit tocmai că „a, terminat-o cu metafizica"31 Postmodernitatea, arată Gianni Vattimo, nu mai poate considera adevărul un concept gnoseologic, ci doar unul instrumental, de comunicare şi interrelaţie, foarte apropiat de conceptele estetice, deoarece nu mai este întemeiat pe o realitate metafizică stabilă Sensul care poate fi dat conceptului de gândire slabă, ce stă la baza filosofiei lui Vattimo poate fi acela al unei ontologii a declinului în sens heideggerian sau mai precis unul hermeneutic 3 2 Consecinţe în artele plastice Se pun întrebarea: conceptul de gândire slabă poate fi asimilat şi în estetică? Gândirea slabă dă seama sau nu de modalităţile de creaţie din artele plastice? Nimeni nu poate nega manifestarea unui spiritul rebel în raport de tradiţie Prin urmare, abandonarea de către artişti a unor principii privind armonia compoziţională şi cromatică, a unor teme ce erau vizibil legate de idealuri umane şi, dintr-o perspectivă opusă, a devenit un program promovarea derizoriului, a fragmentarului, a elementelor din vecinătatea vulgarului şi chiar pornografiei, care bruschează bunul simţ, poate avea ca referinţă un concept analog gândirii slabe şi anume arta slabă? La aceste întrebări este cu siguranţă greu de răspuns într-un mod răspicat, dat fiindcă arta este creaţie şi are ca principală proprietate originalitatea Şi totuşi poate fi schiţat indirect un răspuns, mai precis descriind consecinţele gândirii slabe, a ideilor postmodernităţii în artele plastice Ideea-marfă se pare că este constitutivă pluralităţii culturale Schimbul, comerţul intră acum în conflict cu o ideologie latentă, şi anume etnocentrismul Internetul a devenit asemeni unui supermarket cultural, în care sunt expuse fără un criteriu valoric produsele cele mai diverse „Am putea spune că noua avangardă, postmodernistă, reflectă la propriul ei nivel structura modulară a lumii noastre mentale, în care criza ideologiilor (manifestată printr-o ciudată şi canceroasă proliferare de micro-ideologii, în timp ce marile ideologii ale modernităţii îşi pierd coerenţa) face din ce în ce mai dificilă stabilirea unor ierarhii convingătoare de valori"32 Unii filosofi, adepţi ai postmodernismului consideră că se va constitui o nouă identitate culturală şi spirituală la care concură întâmplarea, hazardul În constituirea noii identităţi arta are un substanţial aport, deoarece nu se mai face distincţie între real şi imaginar, mai exact „postmodernii introduc în ficţiune numele unor personalităţi istorice reale şi le pun în situaţii compromiţătoare, făcându-le să spună şi să facă lucruri ridicole, neconfirmate de documentele istorice"33 Identitatea omului este dată de o imagine alcătuită prin colaj, respectiv prin suprapunerea unor imagini episodice şi efemere Se produce în fapt o înstrăinare, iar acest fenomen se petrece în câteva faze: a) imaginea este reflectarea unei realităţi primare; b) imaginea maschează şi perverteşte o realitate de bază; c) imaginea maschează absenţa unei realităţi de bază şi d) imaginea nu mai are nici o legătură cu realitatea, adică a devenit purul său simulacru34 Într-o introducere la filosofía artei contemporane, JeanFrancois Lyotard sublinia că aspectele senzoriale ale artelor vizuale contemporane proprii postmodernităţii, sunt „debarasate de conotaţiile iconografice şi iconologice (în sensul lui Panofsky)", întrucât semnificaţiile unei opere nu se mai decodifică printr-o referinţă exterioară determinabilă cultural-istoric El arată că relevarea referinţei unui obiect sensibil (operă de artă) prin limbaj implică: a) obiectul nu mai este situat în spaţiu-timp, dar este situat prin operatorii lingvisticii într-o lume posibilă, conceptuală (un univers de phrase); prezenţa obiectului a devenit o proprietate numită şi atribuită obiectului - imaginea în propoziţie; b) substituirea operatorilor lingvistici la receptarea sensibilă se leagă de întrebuinţarea altor operatori care nu sunt echivalenţi sensibil: modă, opinie, cantitate, calitate, relaţie etc 35Prin integrarea artei în reţelele de consum apare o hibridare cu economicul şi politicul, adică se petrece manipularea prin mode, prin saturarea pieţei cu imagini care acroşează în manieră ideologică opiniile şi gustul omului Spaţiul existenţial propriu postmodernismului se constituie ca într-un mod paradoxal Astfel, identificăm „oraşul colaj", format din „mici Italii, Havane, Corei, precum şi Chinatowns, barrios latine, cartiere arabe, zone turceşti etc Ficţiune, fragmentare, colaj şi eclectism, dominate de un sentiment al efemerului şi haosului sunt temele care interesează practicile contemporane ale arhitecturii şi designului urban" Analog se constituie „practicile şi modurile de gândire din multe alte domenii, cum ar fi arta, literatura, teoria socială, psihologia şi filosofia"36 Dar cum a ajuns arta, ori mai precis arta vizuală, să se metamorfozeze în aşa măsură încât să nu mai poată fi recunoscută cu uşurinţă ori, mai mult, să depăşească chiar şi limita vizuală, prin forme extreme, ca cele propuse de unii artişti conceptuali După ce în prima jumătate a secolului XX artiştii, cu un entuziasm nemaiîntâlnit în istoria umanităţii, au creat diverse curente şi mişcări care se voiau revoluţionare prin reacţie la celelalte forme de artă, dar totodată aveau şi pretenţia universalităţii, au ajuns la punctul în care nu mai era cale de întoarcere După ce a eşuat chiar şi în încercarea de a declara „moartea artei", evident fără consecinţe decât pentru istorici, scena artistică este pusă în faţa unei situaţii aparent fără ieşire Obligaţia unei creaţii originale presupune de fiecare dată căutarea noului, indiferent de consecinţă, aşa încât după epuizarea căutării noutăţii în domeniul tehnologiei de producere a formei plastice (imaginii), a temelor artei ori a programului estetic propus nu mai rămâne mare lucru Soluţia a fost „găsită" în lărgirea sferei artei şi deci, o părăsire a limitelor (graniţelor) statornicite în care era posibilă creaţia artistică Desigur rămâne discutabilă noua direcţie, chiar dacă această lărgire este acum o realitate de necontestat fiind asumată de către artişti, critici şi societate deopotrivă Referindu-se la arta contemporană, JeanJacques Gleizal subliniază - „Întrucât şi-a pierdut justificările superficiale, arta trebuie să şi le găsească pe cele profunde În această perioadă de criză economică, socială şi financiară, ea nu poate supravieţui decât dacă e în măsură să însoţească mutaţia care, după cum ştim, s-a produs în civilizaţie Pentru artă a sosit clipa marii încercări Ea trebuie să-şi dezvolte îndeosebi dimensiunile sociale, politice şi cognitive, dovedindu-ne totodată că şi-a păstrat potenţialul creator"37 Această deschidere a artei oferă noi posibilităţi de exprimare pentru artist, şi noi motivaţii în procesul de creaţie În acest caz relaţia artă-societate capătă o importanţă mai mare, în sensul în care artist poate fi orice om capabil de un act de creaţie, adică deschiderea vine din ambele părţi „Procesul de deschidere a artei solicită societatea în dimensiunile sale cele mai diverse Pentru arta contemporană, care este o artă circulatorie, prima dintre deschideri se produce în direcţia comunicării Or, dacă totul circulă, nimic nu împiedică arta de a se afla în interfaţă cu producţiile gândirii, cu ansamblul realităţilor socio-politice şi cu toate culturile lumii"38 Putem spune că noile spaţii cucerite de artişti au apărut odată cu debutul artei conceptuale în America, la sfârşitul anilor '60 Aceasta îşi propunea suprimarea obiectului artistic, în sens material, şi înlocuirea lui cu obiectul logic, ideea, concepţia, procesul care face posibil obiectul sensibil Pop-art este un alt curent care apare drept urmare firească a acestei deschideri şi îşi găseşte motivaţia în economia de consum, ori putem vorbi despre demersurile neodadaiste pe care le fac diverşi artişti sau grupuri aderenţi ai mişcării Fluxus Oricum ar fi abordată această nouă perspectivă pe care o oferă lărgirea limitelor artei ori deschiderea artei spre societate, cunoaştere, cultură, ea reuşeşte să suscite un viu interes 3 3 Comentarii Se pot crea „Obiecte" care nu există? Pot fi concepute opere ce ţin de aşa-numitele arte vizuale care să fie lipsite de materialitatea imaginii? Poate artistul să-l substituie bunăoară pe politician? Se poate transforma arta într-un program social? Şi alte întrebări vizibil paradoxale pot constitui prologul acestei secţiuni de comentarii Desigur, în economia acestei lucrări vom avea în vedere doar câteva exemple elocvente (i) Plastica socială sau arta lui Joseph Beuys Să presupunem că dacă domnul X, un cunoscător de artă din secolul luminilor, este un „vizitator" al lui Joseph Beuys, atunci ar fi lovit de perplexitate sau ar face chiar o comoţie cerebrală Pe scurt, ar muri, refuzând viaţa şi arta din acest „viitor" De ce? Modul în care îşi concepe operele nu poate fi pus în corespondenţă cu nimic din ceea ce domnul X numeşte pictură, sculptură, grafică sau alte specii ale artelor frumoase Pur şi simplu Joseph Beuys concepe organismul social ca operă de artă, iar gândirea compoziţiilor este substituită de acţiuni social-politice Deci modelarea plastică, dacă ne putem exprima aşa, se exercită direct asupra societăţii, asupra instituţiilor şi oamenilor Într-un interviu acordat lui Rainer Rappmann, Joseph Beuys susţine că astăzi noţiunea de artă „nu conţine nimic", deoarece „ea este utilizată doar în mod tradiţional" şi prin urmare aceasta trebuie depăşită prin gândire Analizate şi descompuse, noţiunile tradiţionale de sculptură sau de plastică nu-i spun nimic În consecinţă - afirmă el - „eşti constrâns să construieşti un concept nou de artă Iar acesta arată pur şi simplu aşa: cum poate deveni orice om trăitor pe Pământ un plăsmuitor, un plastician, un formator al organismului social?" Răspunsul ar fi acela care evidenţiază o artă „mult mai spirituală decât oricare din treptele anterioare" Materialul adecvat unei sculpturi este, după Joseph Beuys, grăsimea, nu nobila marmură sau bronzul, întrucât doar grăsimea are „foarte multe legături cu organicul"39 Aşa se explică temeiul unor opere semnate Joseph Beuys, şi anume: Acţiune cu grăsime pe corp, Pompa de miere la locul de muncă „Folosind mierea şi seul (amintire a precarităţilor din timpul lagărului) - arată Constantin Prut - alte materiale şi obiecte banale, îşi manifestă spiritul său iconoclast, creând instalaţii cu programat caracter efemer, care însă, ironie a sorţii, vor fi de cele mai multe ori conservate şi integrate fondurilor muzeale"40 Joseph Beuys crede că nu atât sălile de expoziţii sau muzeele sunt mediul firesc care să-l intereseze pe un artist adevărat din lumea de astăzi, cât societatea Artistul, care poate fi oricare om, trebuie să lucreze în substanţa vie a organismului social, încât creaţia sa este determinată de un concept nou - sculptură socială Acest nou mod de a înţelege activitatea unui sculptor este posibil doar atunci când „se va depăşi tocmai această situaţie îngrămădită, elitară, de turn de fildeş, a artei" Atunci artistul va provoca un „proces terapeutic" În ceea ce-l priveşte direct, Joseph Beuys mărturiseşte: „am şi reuşit să-i enervez pe oameni prin lucrările mele, să-i fac să vorbească despre ele Doar e important să provoci câte ceva A provoca înseamnă a isca Iar a isca este deja un proces de înviere "41 Joseph Beuys s-a folosit şi de noţiunea de antiartă, dar într-un mod tactic, în sensul că această formă de negaţie este un nou punct de plecare în ceea ce el numeşte sculptură socială Angajamentul său social este realizat, desigur, prin artă Aşa, de exemplu, este promotor al unor direcţii de avangardă ca Happening, Environments, Body Art, artă conceptuală Aceste mişcări artistice vizează relaţia de integrare a artistului în societate cu scopul de a reduce distanţa dintre realitate şi artă În acest sens, artistul caută să îmbine o serie de trăsături specifice artei precum convenţionalitatea şi tendinţa spre semnificaţie cu spontaneitatea comportamentului şi chiar banalitatea unor gesturi specifice lumii comune Pentru Joseph Beuys integrarea se realizează într-un mod nonconformist, respectiv prin iniţierea unor dezbateri în spaţiul public complementare cu expunerea unor obiecte Astfel el susţine dialogul cu publicul la Tate Gallery din Londra, la Düsseldorf sau în cadrul expoziţiei Documenta 6 la Kassel La Documenta 6 el ţine o prelegere cu titlul Intrare într-o fiinţă omenească Problema pe care o pune este a corelaţiei dintre artă şi societate, corelaţie care poate fi înţeleasă prin conceptul de „sculptură socială care este o necesitate interioară şi nu vreo pasiune a unui om izolat" Din această perspectivă el critică modul oficial în care este înţeleasă arta şi mai cu seamă instituţiile ce şi-au asumat rolul de a organiza activitatea artistică El consideră că în prezent oficial s-a organizat „un spaţiu liber, unde se mişcă cei activi în această producţie artistică şi cărora li s-a pus la dispoziţie acest spaţiu liber de către sistemele politice ale Vestului (în Est stau şi mai rău), drept pajişte ca să se joace, şi unde aşa-numiţilor indivizi creativi li se permite să-şi dea drumul şi să guste libertatea nebunilor, în loc să poată dezvolta ceva acolo, ceva care să se sprijine pe lucruri ce continuă, iar nu exact pe acest concept tradiţional de artă "42 Sculptura şi arta în general trebuie să iasă din academiile de artă din muzee şi galerii şi să se manifeste în societate, între oamenii cei vii În acest sens el crede că sculptorul poate contribui la modelarea unei fiinţe umane a viitorului, a acelor fiinţe care vor „crea planete viitoare, pornind de la vechile stări ale Pământului"43 Spre ilustrarea concepţiei despre arta angajată social a lui Joseph Beuys amintesc aici câteva dintre acţiunile-artă ale acestuia, care sunt revelatoare prin ele însele: Măturarea pieţei Karl Marx din Berlin, la 1 Mai 1972 (vizează de fapt scoaterea de pe scena politică a politicienilor); „I like America and America likes me", Galeria René Block, New York, 1974; The Pack, bus volkswagen, sănii, pâslă, lanterne de buzunar, grăsime, 1969 (ii) Relaţia artă - marfă, o ironie a postmodernităţii Negarea tradiţiei în artă presupune, între altele, reconsiderarea condiţiei artistului Dacă în epoca modernă, îndeosebi în iluminism când exista un cult aproape religios pentru artă, artistul se conforma idealului de geniu, detaşării de societate, de mizeria cotidiană, în schimb, în societatea postmodernă, fundamentată pe consum, artistul se supune şi el legilor pieţei Dar, întrucât oricare artist adevărat este neconformist, atunci această integrare are vădite accente de originalitate Numai că originalitatea pare să fie fără limite, adică unii artişti comit gesturi „sinucigaşe", afirmându-se printr-o „producţie" ce stă sub semnul anti-artei Nu se mai pune sub nici o formă ideea de frumos ca referinţă absolută a artei Sub presiunea pieţei unicitatea şi originalitatea par să funcţioneze într-un mod inedit ca norme ale creaţiei, unii artişti concepându-şi activitatea ca business, dar o afacere după măsuri specifice Astfel, de exemplu, artistul american Jeff Koons a dobândit popularitate şi, implicit, recunoaştere, recurgând la gesturi şocante, înfăţişându-se cu staruri porno şi chiar căsătorindu-se cu Cicciolina Deşi zicala „scopul scuză mijloacele" nu este proprie artei, totuşi aceasta pare să fie adoptată de artist Profitând de ignoranţa, lipsa de cultură şi snobismul americanului de mijloc, Jeff Koons produce obiecte la limita artei, care lesne pot fi considerate kitsch-uri Cu o anumită îngăduinţă, Constantin Prut îi caracterizează creaţia aşa: „De multe ori cele mai banale jucării sunt supradimensionate şi transpuse în materiale rezistente Jocul între efemer şi durabil, cu întreaga complexitate de factori adiacenţi, asigură prospeţime şi farmec lucrurilor care altfel ar rămâne cufundate în derizoriu"44 Jeff Koons, ironizând societatea americană şi într-un fel persiflându-şi propria condiţie de artist, a conceput o serie de banalităţi, sugerând în acest fel suficienţa de sine a americanului, dar şi lipsa de repere valorice a statului, care alocă fonduri uriaşe pentru acţiuni cultural-artistice Cu siguranţă acest artist este un cetăţean al societăţii de consum, din moment ce după ce a absolvit două instituţii de artă, din Chicago şi Maryland, a lucrat ca broker pe Wall Street, pregătindu-şi cariera A devenit milionar, concepând-şi operele pentru piaţă Speculând sistemul politic actual şi instituţiile oficiale de cultură a conceput „jucării" pentru spaţiul public precum: Poppy (Căţeluş) şi Balloon Dog (Câine balon) Pentru spaţiul privat al căminului el creează un fel de bibelouri ca de pildă Începerea banalităţii, o compoziţie în care înfăţişează doi îngeraşi şi un tânăr căznindu-se să urnească din loc un porc gras ce poartă la gât o eşarfă, semn de distincţie În acelaşi registru un alt artist, italianul Maurizio Cattelan, în 1999 dă lovitura (şochează ori poate entuziasmează) cu instalaţia „A noua oră" cunoscută şi sub numele „Papă lovit de meteorit" Şi acest artist pune pe prim-plan aspectul comercial care nemijlocit este legat de notorietate şi recunoaştere de către critică şi public Tot sub conceptul de artă-marfă stau şi acele lucrări marcate de un erotism ambiguu Aşa-zisa artă obscenă nu îşi poate revendica nicidecum o anumită legitimare prin raportare la unele dintre sculpturile lui Rodin Nu este vorba, desigur, de cultul frumuseţii naturale şi nici de expresia libertăţii de creaţie, ci de o cultivare a instinctelor primare, de o decadenţă cu stil Între cei care practică o astfel de artă amintim în acest context pe Mark Ryden, artist american, care s-a remarcat cu lucrarea Sophia's mercurial waters, lucrare catalogată ca aparţinând curentului Pop-kitsch-surrealism, tabloul este un omagiu în notă umoristică, adus obsesiei reprezentării hrănirii la sân din timpul artei Renaşterii Sidebar Călin Lucaci, PhD, is a university lecturer at the Design Faculty from „Aurel Vlaicu" University of Arad Fields of interest: Art history, Art theory, Design Book published: Spaţiul-imagine Ontologia spaţiului în arta plastică, this book win SCIRI prize in 2008 Footnote 1 Constantin Noica, Trei introduceri la devenirea întru fiinţă, Editura Univers, Bucureşti, 1984, p 92-139 2 Tudor Vianu, Transformările ideii de om, în Studii de filosofía culturii, Editura Eminescu, Bucureşti, 1982, p 450 3 Martin Heidegger, Scrisoare despre umanism, în Originea operei de artă, Editura Univers, Bucureşti, 1982, p 321 4 Tudor Vianu, Originea şi valabilitatea valorilor, în vol Axiologie românească, Editura Eminescu, Bucureşti, 1982, p 403 5 Constantin Noica, Devenirea întru fiinţă, Editura Ştiinţifică şi Enciclopedică, Bucureşti, 1981, p 315 6 Ioan Biriş, Istorie şi cultură, Editura Dacia, Cluj-Napoca, 1996, p 70-82; 7 Petre Botezatu, Constituirea logicităţii, Editura Ştiinţifică şi Enciclopedică, Bucureşti, 1983, p 168 8 Jurgen Habermas, Modernity: an incomplete project, apud David Harvey, Condiţia postmodernităţii, Editura Amarcord, Timişoara, 2002, p 19 9 Hans-Georg Gadamer, Elogiul teoriei Moştenirea Europei, Polirom, Iaşi, 1999, p 69 10 Ibidem, p 23-24 11 David Harvey, Condiţia postmodernităţii, Editura Amarcord, Timişoara, 2002, p 20 12 G W Hegel, Prelegeri de istorie a filosofiei, vol al II-lea, Editura Academiei, 1964, p 569-570 13 David Harvey, op cit , p 23 14 Aristotel, Metafizica, Editura Academiei, Bucureşti, 1965, p 113 (III, 4, 999b) 15 Wladyslaw Tatarkiewicz, Istoria esteticii, vol IV, Editura Meridiane, Bucureşti, 1978, p 68-70 16 Ibidem, p 73 17 William Flening, Arte şi idei, Editura Meridiane, Bucureşti, 1983, p 143-144; 18 Immanuel Kant, Critica facultăţii de judecare, Editura Ştiinţifică şi Enciclopedică, Bucureşti, 1981, p 202-203 19 Arthur Schopenhauer, Studii de estetică, Editura Ştiinţifică şi Enciclopedică, Bucureşti, 1974, p 118 20 Andrei Marga, Raţionalitate,comunicare şi argumentare, Editura Dacia, Cluj-Napoca, 1991, p 324 21 Mihaela Constantinescu, Forme în mişcare Postmodernismul, Editura Univers Enciclopedic, Bucureşti, 1999 1999, p 82 22 Ibidem, p 100 23 Harlem Desir, Ľ identité française, in Espace 89, Editions Tierce, 1985, p 120 24 Christian Delacampagne, Istoria filosofiei în secolul XX, Editura Babel, Bucureşti, 1998, p 242 25 Michel Foucault, Cuvintele şi lucrurile, Editura Univers, Bucureşti, 1996, p 15 26 Gianni Vattimo, Sfârşitul modernităţi, Editura Pontica, Constanţa, 1993, p 185-186 27 Gilles Deleuze, Les conditions de la question: qu'est-ce que laphilosophie?, p 5-6, INTERNET, www philagora net /deleuze htm 28 Daniel Corbu, Postmodernismul pe înţelesul tuturor, Editura Princeps Edit, 2004, p 34 29 Gianni Vattimo, Sfârşitul modernităţii, Editura Pontica, Constanţa, 1993, 30 Gianni Vattimo, Societatea transparentă, Editura Pontica, Constanţa, 1995, p 12 31 Ibidem, p 22 32 Matei Călinescu, Cinci feţe ale modernităţii, Editura Univers, Bucureşti, 1995, p 128 33 Mihaela Costantinescu, op cit , p 117 34 Ibidem, p 163 35 Jean-Francois Lyotard, Le Travaie et ľEcrit chez Daniel Buren Une introduction á la philosophie des arts contemporains, p 6-13, INTERNET, www nouveau-muse Eorg/documentation/publications/amejfl 36 Mihaela Costantinescu, op cit , p 99-100 37 Jean-Jacques Gleizal, Arta şi politicul, Editura Meridiane, Bucureşti, 1999, p 8 38 Ibidem, p 26 39 Harlan; Rappmann; Schata, Plastica socială Materiale despre Joseph Beuys, Idea Design & Print Editură, Cluj-Napoca, 2002, p 19-20 40 Constantin Prut, Dicţionar de artă modernă şi contemporană, Editura Univers Enciclopedic, Bucureşti, 2002, p 58 41 Harlan; Rappmann; Schata, op cit , p 21 42 Ibidem, p 123 43 Ibidem, p 127 44 Constantin Prut, op cit , p 272 References BIBLIOGRAFIE: Aristotel: Metafizica, Editura Academiei, Bucureşti, 1965 Biriş, Ioan: Istorie şi cultură, Editura Dacia, Cluj-Napoca, 1996 Botezatu, Petre: Constituirea logicităţii, Editura Ştiinţifică şi Enciclopedică, Bucureşti, 1983 Călinescu, Matei: Cinci feţe ale modernităţii, Editura Univers, Bucureşti, 1995 Constantinescu, Mihaela Forme în mişcare Postmodernismul, Editura Univers Enciclopedic, Bucureşti, 1999 Corbu, Daniel: Postmodernismul pe înţelesul tuturor, Editura Princeps Edit, 2004 Delacampagne, Christian: Istoria filosofei în secolul XX, Editura Babel, Bucureşti, 1998 Deleuze, Gilles : Les conditions de la question: qu'est-ce que la philosophie?, p 5 - 6, INTERNET, www philagora net /deleuze htm Desir, Harlem: Ľ identité française, in Espace 89, Editions Tierce, 1985 Fleming, William: Arte şi idei, Editura Meridiane, Bucureşti, 1983 Foucault, Michel: Cuvintele şi lucrurile, Editura Univers, Bucureşti, 1996 Gleizal, Jean-Jacques: Arta şi politicul, Editura Meridiane, Bucureşti, 1999 Harlan; Rappmann; Schata, Plastica socială Materiale despre Joseph Beuys, Idea Design & Print Editură, Cluj-Napoca, 2002 Harvey, David: Condiţia postmodernităţii, Editura Amarcord, Timişoara, 2002 Heidegger, Martin: Scrisoare despre umanism, în Originea operei de artă, Editura Univers, Bucureşti, 1982 Kant, Immanuel: Critica facultăţii de judecare, Editura Ştiinţifică şi Enciclopedică, Bucureşti, 1981 Lyotard, Jean-Francois : Le Travaie et ľEcrit chez Daniel Buren Une introduction á la philosophie des arts contemporains, INTERNET, www nouveau-muse Eorg/documentation / publications / amejfl Marga, Andrei Raţionalitate,comunicare şi argumentare, Editura Dacia, ClujNapoca, 1991 Noica, Constantin: Trei introduceri la devenirea întru fiinţă, Editura Univers, Bucureşti, 1984 Noica, Constantin: Devenirea întru fiinţă, Editura Ştiinţifică şi Enciclopedică, Bucureşti, 1981 Prut, Constantin: Dicţionar de artă modernă şi contemporană, Editura Univers enciclopedic, Bucureşti, 2002 Schopenhauer, Arthur: Studii de estetică, Editura Ştiinţifică şi Enciclopedică, Bucureşti, 1974 Tatarkiewicz, Wladyslaw: Istoria esteticii, vol IV, Editura Meridiane, Bucureşti, 1978 Vattimo, Gianni: Societatea transparentă, Editura Pontica, Constanţa, 1995 Vattimo, Gianni: Sfârşitul modernităţii, Editura Pontica, Constanţa, 1993 Vianu, Tudor: Transformările ideii de om, în Studii de filosofia culturii, Editura Eminescu, Bucureşti, 1982 Vianu, Tudor: Originea şi valabilitatea valorilor, în vol Axiologie românească, Editura Eminescu, Bucureşti, 1982 Word count: 9395 © 2010 This article is published under https://creativecommons org/licenses/by-nc/4 0/ (the “License”) Notwithstanding the ProQuest Terms and Conditions, you may use this content in accordance with the terms of the License Abstract Translate The cultural paradigm of postmodernism is contradictory especially because the model it proposes The enhancement of the artistic sphere assumed in postmodernism leads towards a self diminishment up to the point where these limits become inconsistent, voiding the concept of visual art The present paper researches the consequences of this visual arts crisis, that in specific circumstances, we must acknowledge, loses its visual aspect Details TitleCriza valorilor în postmodernitate şi consecinţele ei în artele vizuale AuthorLucaci, Călin Pages169-198 Publication year2010 Publication date2010 PublisherUniversiteatea "Aurel Vlaicu" Arad Editura / Publishing House ISSN20676557 e-ISSN22472371 Source typeScholarly Journal Language of publicationRomanian ProQuest document ID2269349493 Copyright© 2010 This article is published under https://creativecommons org/licenses/by-nc/4 0/ (the “License”) Notwithstanding the ProQuest Terms and Conditions, you may use this content in accordance with the terms of the License Related items Looking for more documents like this one? Log in through your library to see what you might have access to Back to top About ProQuestContact UsTerms of UsePrivacy PolicyCookie Policy Preferințele cookie Sitemap Copyright © 2022 ProQuest LLC 